laion/Wikipedia-Exotic huggingface dataset:
ამნეზია (2004 წლის ფილმი)

ამნეზია (ინგლ. Twisted) — 2004 წლის კრიმინალური ტრილერი, რომელიც გადაღებულია რეჟისორ ფილიპ კაუფმანის მიერ. მთავარ როლებში არიან ეშლი ჯადი, სამუელ ლ. ჯექსონი და ენდი გარსია. ყურადღება!  ქვემოთ მოყვანილია სიუჟეტის და/ან დასასრულის დეტალები. ჯესიკა შეპარდი – ამბიციური ახალგაზრდა პოლიციელია. ის გრძნობს სიხარულს და სიამაყის გრძნობას მისი ახალი თანამდებობის გამო. მაგრამ მისი სიხარული მალე იფანტება, როდესაც მას ავალებენ მამაკაცების მკვლელობების სერიის გამოძიებას, რომლებთანაც ის როდესღაც ახლოს იყო. ჯესიკას აწამებენ მეხსიერებაში ჩავარდნები, საიდუმლო ამნეზია – მას არ ახსოვს, რა მოსდიოდა იმ ღამეებს, როდესაც ეს საშინელი მკვლელობების ხდებოდა. თავის თანაშემესთან ერთად მაიკ დელმარკოსთან ის სცდილობს ამ ჩახლართული ამბავის გამოძიებას, მაგრამ მალევე მიხვდება, რომ უმეტესი სამხილი თვითონ მისზე მიუთითებს. ოფიციალური საიტი „ამნეზია“ — კინოფილმების ინტერნეტ-მონაცემთა ბაზა (ინგლისური) „ამნეზია“ — Rotten Tomatoes
მეტროპოლიტენის ხელოვნების მუზეუმი (ნიუ-იორკი)

მეტროპოლიტენის ხელოვნების მუზეუმი (ინგლ. Metropolitan Museum of Art) — მსოფლიოს უდიდესი და ერთ-ერთი უმნიშვნელოვანესი ხელოვნების მუზეუმთაგანია, მდებარეობს მანჰეტენზე ცენტრალური პარკის დასავლეთ კუთხეში, ნიუ-იორკი, აშშ. მას ასევე ეკუთვნის შენობათა კომპლექსი “კლასტერები” ფორტ ტრიონის პარკში ჰუძონის პირას მანჰეტენის კუნძულის ჩრდილოეთ ბოლოში და მასში შუასაუკუნეების ხელოვნებაა განთავსებული. მუზეუმი გაიხნა 1872 წლის 20 თებერვალს. მისი დამფუძნებელი სუპერინტენდანტი იყო გამომცემელი ჯორჯ პალმერ პატნემი. მუზეუმის ამჟამინდელი (2005) დირექტორია ფილიპ დე მონტებელო. მუზეუმის მასიური კოლექცია მოიცავს კლასიკურ ანტიკურ ნივთებს ბერძნულ და კვიპროსის გალერეებში და ასევე თითქმის ყველა ევროპელ ხელოვანსა და ამერიკული ხელოვნების ვრცელ კოლექციას. მუზეუმი ფლობს ასევე ეგვიპტური (დენდურის ტაძრის ჩათვლით), აფრიკული, აზიური, ოკეანიის, ახლო აღმოსავლეთის, ბიზანტიისა და ისლამური ხელოვნების ნიმუშებს. აქვე არის ცნობილი ისტორიული ინტერიერების რეპროდუქციები, ერთ-ერთი მათგანი ეკუთვნის განთქმულ ამერიკელ არქიტექტს ფრანკ ლლოიდ ვრაიტს. იარაღისა და საჭურჭლეველის განყოფილებაში თავმოყრილია ანტიკური იარაღის ნიმუშები მთელი მსოფლიოდან, განსაკუთრებით კი ევროპიდან, იაპონიიდან, ახლო-აღმოსავლეთიდან და ამერიკიდან. 1969 წელს ბანკირი რობერტ ლემანის გარდაცვალების შემდეგ მისი ანდერძით მუზეუმმა მიიღო დაახლოებით 3.000 ხელოვნების მინუში, რომელიც გამოფენილია “რობერტ ლემანის ფრთაში” და ითვლება ყველაზე ექსტრაორდინალურ კერძო კოლექციად, რომელიც კი ოდესმე შეუგროვებიათ აშშ-ში. პრინსტონის უნივერსიტეტის გამოცემამ შეაგროვა ამ მასიური კოლექციის დოკუმენტაცია და გამოუშვა მრავალტომიან წიგნად “რობერტ ლემანის კოლექციის კატალოგები”. მეტის ერთ-ერთი უახლესი და ყველაზე ძვირი შენაძენია დუჩის “მადონა ყრმით”, რომელიც მას $45 მილიონი დაუჯდა. ფერწერული ტილო ზომით მხოლოდ 8x11 დიუმია. სოლომონ გუგენჰაიმისა და უიტნის ამერიკული ხელოვნების მუზეუმებიც მეტის შენობის ახლომახლო მდებარეობს ე. წ. მუზეუმის მილზე (Museum Mile). Rogier Van der Weyden, Portrait de François D'Este, 1450, 29,8 × 20,3 cm Antonio Pollaiuolo, ახალგაზრდა ქალის პორტრეტი, თარგი:S-, 46,3 × 32,5 cm Andrea del Verrocchio, მადონა, 1470-1475, 65 × 47,5 cm ტიციანი, Vénus et le joueur de luth, 1560, 157 × 205 cm Paul Véronèse, მარსი და ვენერა, თარგი:S-, 206 × 161 cm Nicolas Poussin, L’Enlèvement des Sabines, 1633-1634, 210 cm x 155 cm Georges de la Tour, La Diseuse de bonne aventure, 1633-1639, 123 cm x 102 cm Vermeer, Jeune fille endormie, 1656-1657, 86,5 × 76 cm, ანტუან ვატო, Musicien, 1717-1719, 55,2 × 43,1 cm Joseph Mallord William Turner, Le grand canal de Venise, 1835, 90 × 120,3 cm James Abbott McNeill Whistler, Portrait de Théodore Duret, 193,5 × 91 cm, 1883 ვინსენტ ვან გოგი, L’Arlésienne, 1888 კლოდ მონე, La Grenouillère, 1869, პიერ-ოგუსტ რენუარი, ზღვა და ნავი, 1883 ალფრედ სისლი, Pont à Villeneuve-la-Garenne თომას იკინსი, Le Penseur, portrait de Louis N. Kenton, 1900, 208 × 107 cm სხვა ცნობილი მუზეუმები მუზეუმის ოფიციალური საიტი ↑ 1.0 1.1 archINFORM — 1994. <a href="https://wikidata.org/wiki/Track:Q265049"></a>
მოკვლის დროა (1996 წლის ფილმი)

მოკვლის დროა (ინგლ. A Time to Kill) — 1996 წლის ფილმი, რომელიც გადაღებულია რეჟისორ ჯოელ შუმახერის მიერ. მთავარ როლებში არიან მეთიუ მაკ-კონეჰი, სანდრა ბულოკი და სემიუელ ლეროი ჯექსონი. „მოკვლის დროა“ — კინოფილმების ინტერნეტ-მონაცემთა ბაზა (ინგლისური) „მოკვლის დროა (1996 წლის ფილმი)“ — Allmovie-ზე „მოკვლის დროა (1996 წლის ფილმი)“ — TCM-ის მონაცემთა ბაზაში
აშშ-საქართველოს ქარტია სტრატეგიული პარტნიორობის შესახებ

ამერიკის შეერთებული შტატები-საქართველოს ქარტია სტრატეგიული პარტნიორობის შესახებ — ამერიკის შეერთებული შტატებისა და საქართველოს ერთობლივი, არასავალდებულო ხასიათის ქარტია, რომელიც ორ ქვეყანას შორის თანამშრომლობის მიმართულებებს განსაზღვრავს და საქართველოს ნატოში მისწრაფებისადმი და ტერიტორიული მთლიანობის მიმართ აშშ-ის მხარდაჭერას ადასტურებს. ქარტია გაფორმდა ვაშინგტონში, კოლუმბიის ოლქში 2009 წლის 9 იანვარს. ხელს აწერენ: საქართველოს მხრიდან საქართველოს საგარეო საქმეთა მინისტრი გრიგოლ ვაშაძე, ხოლო აშშ-ის მხრიდან აშშ-ის სახელმწიფო მდივანი კონდოლიზა რაისი. ქარტია იყო პასუხი 2008 წლის რუსეთ-საქართველოს ომზე. ანალოგიური ქარტია გაფორმდა 2008 წლის 19 დეკემბერს აშშ-სა და უკრაინას შორის, ხოლო უფრო ადრე, 90-იანი წლების დასაწყისში, ბალტიისპირეთის ქვეყნებთან საქართველოს სახელმწიფო უწყებებში, მათ შორის საგარეო საქმეთა სამინისტროში, შეიქმნა სამი სამუშაო ჯგუფი, რომლებიც მოამზადებენ ქარტიის, კონკრეტულ სამოქმედო გეგმად გადაქცევის წინადადებებს. 2009 წლის 22 ივნისს, აშშ-მ და საქართველომ სტრატეგიული პარტნიორობის ერთობლივი საბჭო დააარსეს, რომელიც უშუალოდ იმუშავებს ქარტიის მიზნების განხორციელებაზე. პირველი სხდომა ვაშინგტონში გაიმართა, საქართველოს საგარეო საქმეთა მინისტრსა და აშშ-ის სახელმწიფო მდივნის მოადგილის შეხვედრით. ქარტია შედგება პრეამბულისა და ხუთი ნაწილისგან. შედგენილია ორ, ქათულ და ინგლისურ თანაბარ ეგზემპლიარად. პრეამბულაში დეკლარირებულია ზოგადი საკითხები, რასაც ეხება ქარტია. შემდეგ, ქარტიის ნაწილებში დეტალურადაა გაცხადებული კონკრეტული საკითხები: ნაწილი I: პარტნიორობის პრინციპები ნაწილი II: თანამშრომლობა თავდაცვისა და უსაფრთხოების სფეროებში ნაწილი III: ეკონომიკის, ვაჭრობისა და ენერგეტიკის სფეროებში თანამშრომლობა ნაწილი IV: დემოკრატიის გაძლიერება ნაწილი V: ხალხებს შორის კონტაქტების გაღრმავება და კულტურული გაცვლის გაფართოება აშშ-საქართველოს ქარტია სტრატეგიული პარტნიორობის შესახებ[მკვდარი ბმული] — Georgian Daily, რუბრიკა პოლიტიკა/ანალიზი: შინაგანი პოლიტიკა, პარასკევი, 09 იანვარი, 2009; United States-Georgia Charter on Strategic Partnership, აშშ-ის სახელმწიფო დეპარტამენტი (ინგლ.); აშშ-საქართველოს სტატეგიული პარტნიორობა — სიგნალი მოსკოვისათვის დაარქივებული 2016-03-09 საიტზე Wayback Machine. , გაზეთი „24 საათი“, რუბრიკა პოლიტიკა, 2008-12-22 13:09; კომისია — აშშ-საქართველოს სტრატეგიული პარტნიორობის კომისიის სპეციალური საიტი 2012-01-20 ↑ „ამერიკის შეერთებულმა შტატებმა უნდა შეძლოს საქართველოსა და უკრაინაზე რუსეთის ზეწოლის შეჩერება“, — აშშ-ს სახელმწიფო მდივნობის კანდიდატი, სენატორი ჰილარი კლინტონი. გაზეთი „24 საათი“, სტ. ვაშინგტონის ძლიერი წინააღმდეგობა დაარქივებული 2016-03-09 საიტზე Wayback Machine. ↑ „საქართველომ და აშშ-მა სტრატეგიული პარტნიორობის საბჭო დააფუძნეს“. Civil.Ge. 23 ივნისი, 2009. დაარქივებულია ორიგინალიდან — 2011-05-25. ციტირების თარიღი: 23 ივნისი, 2009. დამოწმებას აქვს ცარიელი უცნობი პარამეტრ(ებ)ი: |coauthors= (დახმარება); შეამოწმეთ თარიღის პარამეტრი |accessdate= და |date=-ში (დახმარება); |publisher=-ში არის გარე ბმული (დახმარება)
ვალენტობა

ვალენტობა — ელემენტის ატომის უნარი, შეიერთოს სხვა ატომების განსაზღვრული რაოდენობა. ვალენტობას განსაზღვრავს ელემენტის გაუწყვილებელი სპინების რიცხვი. ერთი და იმავე მთავარი კვანტური რიცხვის ფარგლებში შეიძლება ელექტროთა წყვილის შემცველი ორბიტალიდან ერთი ელექტრონი ვაკანტურ (თავისუფალ) ორბიტალზე გადავიდეს. აქედან გამომდინარე, ელემენტის ვალენტობის რიცხვიც შეიძლება გაიზარდოს. ↑ ვალენტობა — უცხო სიტყვათა ლექსიკონი
Freedom House

Freedom House (FH, „თავისუფლების სახლი“) — არასამთავრობო ორგანიზაცია ცენტრალური ოფისით ვაშინგტონში (აშშ). დაარსდა 1947 წ. დაკავებულია სამოქალაქო-პოლიტიკურ თავისუფლებათა და უფლებათა კვლევით (1978 წლიდან). ფინანსდება ძირითადად აშშ-ის საერთაშორისო განვითარების სააგენტოს (USAID — US Agency for International Development) და აშშ-ის საინფორმაციო სააგენტოს (USIA — US Information Agency) მიერ, ასევე რიგი ფონდების მიერ, მათ შორის „Soros Foundations“, „Ford Foundation“, „National Endowment for Democracy“, „Eurasia Foundation“ და სხვ. Freedom House; საქ. განთლებისა და მეცნიერების სამინისტროს პრესრელიზი დაარქივებული 2016-03-06 საიტზე Wayback Machine. - „Freedom House“-ის შეფასება საქ. მიმდინარე რეფორმებისა;
საიმონ ბირჩი (1998 წლის ფილმი)

საიმონ ბირჩი (ინგლ. Simon Birch) — 1998 წლის კომედიური ფილმი. გადაღებულია რეჟისორ მარკ სტივენ ჯონსონის მიერ, მისივე და არტ ლინსონის სცენარის მიხედვით. მთავარ როლებში არიან იან მაიკლ სმითი და ჯოზეფ მაზელო. „Simon Birch“ — კინოფილმების ინტერნეტ-მონაცემთა ბაზა (ინგლისური) „საიმონ ბირჩი (1998 წლის ფილმი)“ — Allmovie-ზე „საიმონ ბირჩი (1998 წლის ფილმი)“ — TCM-ის მონაცემთა ბაზაში
შვედეთის მთავრობა

შვედეთი კონსტიტუციური მონარქიაა. სახელმწიფოს მეთაურია მეფე. ქვეყანა მთავრობის მიერ იმართება პრემიერ-მინისტრის მეთაურობით, რომელსაც პარლამენტი — რიქსდაგი ირჩევს. პარლამენტის არჩევა ოთხ წელიწადში ხდება საყოველთაო წესით. შვედეთის ამჟამინდელი მეფე 1973 წლიდან კარლ XVI გუსტავია. აღმასრულებელი ხელისუფლება მთავრობას ეკუთვნის, საკანონმდებლოს პარლამენტი და მთავრობა იყოფენ. შვედეთის სასამართლო ხელისუფლება აბსოლუტური დამოუკიდებლობით სარგებლობს. შვედეთის მმართველობის პოპულარობა ძველ ტრადიციებშია დავანებული. შვედეთის რიქსდაგი ძველი გერმანელი ხალხების, თინგების სასამართლო სისტემადან და ვიკინგების ეპოქაში მეფეების არჩევიდან იღებს სათავეს. ქვეყანაში მონარქიის უძველესი დამოწმება IX საუკუნის ლეგენდებს ეყრდნობა სვეების მეფეების შესახებ. ეს ლეგენდები ქრისტიანი მისიონერის ანსგარის მოგზაურობაზე შეიცავს ცნობებს სვეების სახელმწიფოს ცენტრ ბირკუში. ამის მიუხედავად, შვედეთის სამეფოს ზუსტი მონაცემები 980 წლით თარიღდება. შვედეთის მთავრობა პარლამენტარიზმის პრინციპს ემყარება. (იურიდიულად 1975 წლიდან, ფაქტობრივად 1917 წლიდან).
ორმაგი გათვლა (1999 წლის ფილმი)

ორმაგი გათვლა (ინგ. Double Jeopardy) არის 1999 წლის ტრილერი, რომელიც გადაღებულია რეჟისორ ბრიუს ბერესფორდის მიერ. მთავარ როლებში არიან ტომი ლი ჯონსი და ეშლი ჯადი. ყურადღება!  ქვემოთ მოყვანილია სიუჟეტის და/ან დასასრულის დეტალები. ახალგაზრდა ქალს მოუწია სასჯელის მოხდა დანაშაულისთვის, რომელთანაც არანაირი კავშირი არ ქონია. ყველაფერთან ერთად გაირკვა, რომ მას ეს საკუთარმა ქმარმა მოუწყო, რომელიც სინამდვილეში ცოხალი და უვნებელი იყო და მშვენივრად გრძნობდა თავს. თუმცა, მას არც წარმოუდგენია, რაზეა ლიბი წამსვლელი, როდესაც მას ასე თავხედურად ღალატობენ. დრო გავიდა, და ლიბიც ციხიდან გამოვიდა. ის მზადაა ყველაფეერზე წავიდეს სიმართლის აღსადგენად. ლიბის კვალდაკვალ კი ოფიცერი მიყვება, რომის სამსახური თავისუფლებაზე გამოსულ პატიმრების თვალთვალია... „ორმაგი გათვლა“ — კინოფილმების ინტერნეტ-მონაცემთა ბაზა (ინგლისური) „ორმაგი გათვლა“ — Rotten Tomatoes
გამბიტი (მრავალმნიშვნელოვანი)

სიტყვა გამბიტი შეიძლება აღნიშნავდეს: გამბიტი — ერთგვარი საჭადრაკო დებიუტი; გამბიტი — კომიქსის პერსონაჟი;
ISO 3166-2:GE

ISO 3166-2:GE — ISO სტანდარტი, რომელიც წარმოადგენს კოდების კრებულს საქართველოს ადმინისტრაციული ერთეულებისთვის. მათი მიზანია მთელ მსოფლიოში ჩამოაყალიბონ ადგილმდებარეობის სტანდარტული მოკლე აღნიშვნები, რომლებიც გამოიყენება ფუთის იარლიყებზე, კონტეინერებზე და სხვა. ყველგან, სადაც მოკლე ანბანურ-რიცხვობრივი კოდი ეხმარება უფრო მოხერხებულად და გასარკვევად მიუთითონ ადგილმდებარეობა, ვიდრე მისი სრული სახელი. ISO 3166-2 — ყველა ქვეყნის რეგიონის კოდების სია. ISO 3166-1 — ყველა ქვეყნის კოდებისა და ინტერნეტ დომენების სია საქართველოს ტერიტორიული მოწყობა
მხითარ გოში

მხითარ გოში (სომხ. Մխիթար Գոշ, დ. XII საუკუნის I ნახევარი, განძა — გ. 1213, ნორ-გეტიკი) — სომეხი მოაზროვნე და საზოგადო მოღვაწე. იმ დროის კვალობაზე მხითარ გოშმა საფუძვლიანი განათლება მიიღო. მოღვაწეობდა საქართველოს ფარგლებში მდებარე გეტიკისა და მის მიერვე დაფუძნებულ ნორ-გეტიკის მონასტრებში. მხითარ გოშის შრომებიდან საყურადღებოა „სამართლის წიგნი“, „იგავები“, „ეპისტოლე“ და ე. წ. „ალბანეთის ქრონიკა“. პირველ ნაშრომში ასახულია საქართველოს მეზობელი თუ საქართველოს სახელმწიფოში შემავალი სომხეთის ოლქების ფეოდალური საზოგადოებრიობის ცხოვრების მრავალი მხარე. ვახტანგ VI-ის თაოსნობით ამ ძეგლის ქართული ვერსია შეიქმნა (მხითარ გოშის სამართლის წიგნი). „იგავებში“ მხილებულია იმდროინდელი საზოგადოების მანკიერი მხარეები. „ეპისტოლე“ (დაწერილია 1193-1206 წლების მიჯნაზე) მეტად მნიშვნელოვანი ძეგლია საქართველოში ქალკედონელობის გავრცელების საკითხის შესასწავლად. „ალბანეთის ქრონიკაში“ ალბანთა მღვდელმთავრების სიის გარდა, მოიპოვება ცნობები განძის საამიროსა და მისი მეზობელი ქვეყნების შესახებ (1139-1162), ნაჩვენებია ანისისათვის ქართველთა ბრძოლების მოკლე ისტორია. აბულაძე ი., მხითარ გოშის ტრაქტატი „ქართველთათჳს“ და მისი ლიტერატურული წყაროები, «თსუ შრომები», 1938, ტ. 7; მელიქსეთ-ბეგი ლ., ძველი სომხური ლიტერატურის ისტორია, თბ., 1941; Абегян М. Х., История древне-армянской литературы, Ер., 1975; აბდალაძე ა., ქართული საბჭოთა ენციკლოპედია, ტ. 7, თბ., 1984. — გვ. 277. ↑ Robert W. Thomson. The Lawcode (Datastanagirk') of Mxit'ar Goš. — Rodopi, 2000
მხითარ გოშის სამართლის წიგნი

მხითარ გოშის სამართლის წიგნი — სომხური იურიდიული კრებული, რომელიც ვარდაპეტმა (სჯულის მოძღვარმა) მხითარ გოშმა შეადგინა. კანონთა წერა გოშს 1184 წელს დაუწყია; ზოგი მკვლევრის ვარაუდით, კრებულზე იგი გარდაცვალებამდე (1213) მუშაობდა. სამართლის წიგნი შედგება შესავლისა (თავი I-XI) და 2 ნაწილისაგან: საეკლესიო სჯული (მმ. 1-124) და საერო სჯული (მმ. 1-130). კრებული შედგენილია უსუსტემოდ, სამართლის ნორმები და დებულებები გადმოცემულია ლიტერატურული წყაროების მიხედვით, რომლებსაც დართული აქვთ შემდგენლის კომენტარები და რჩევა-დარიგებანი. კანონთა ძირითადი წყაროა სომხეთის ჩვეულებითი სამართალი. ძველი აღქმიდან გამოყენებულია „გამოსლვათა“, „მეორე სჯულთა“ და „ლევიტელთა“ წიგნების ნორმები. ბევრ მუხლში დამოწმებულია ადგილები სახარებიდანაც. კრებულში შეტანილია ბიზანტიის სამართლებრივი ნორმები, აგრეთვე მსოფლიო და ადგილობრივი საეკლესიო კრებათა დადგენილებანი „წმინდათა მამათა“ (ათანასე, ბასილი კესარიელი და სხვები) კანონები. გამოყენებულია სომხეთის კანონების კრებული „კანონნი მამათა შედგომილთა“. სამართლებრივი წიგნის ერთ-ერთი წყაროა სასამართლო პრაქტიკა. კანონთა კრებულის მიზანი იყო გაბატონებულ ფეოდალურ ურთიერთობათა დაცვა; ამასთანავე, იგი შეიცავს მორალური ხასიათის რჩევა-დარიგებებს ფეოდალური თვითნებობის შეზღუდვის შესახებ. მხითარ გოშის სახელი ცნობილი იყო თამარის სამეფო კარზე. მას მნიშვნელოვანი მიმოწერა ჰქონდა ზაქარია და ივანე მხარგრძელებთან. XVIII საუკუნის დამდეგს ვახტანგ VI-მ გადმოათარგმნინა „სომეხთა მეფეთა წიგნი სამართლისანი“ — „სამართალი სომხური“, რომელშიც მეორე ნაწილად შეტანილია მხითარ გოშის სამართლის ქართული ვერსია. ქართული თარგმანი საგრძნობლად გადამუშავებულია, არ იცავს დედნის თავებად და მუხლებად დაყოფას. მხითარ გოშის სამართლის წიგნი მოქმედ სამართალს წარმოადგენდა სხვა ქვეყნებისა და მხარეების სომხეთის კოლონიებში (ყირიმი, პოლონეთი და სხვა). მან დიდი გავლენა მოახდინა შემდგომი პერიოდის სომხურ კანონმდებლობაზე. კერძოდ, სმბატის სამართლის წიგნზე. ქართული სამართლის ძეგლები, ი. დოლიძის გამოც., ტ 1, თბ., 1963; Армянкий судебник Мхитара Гоша, пер., с древнеарм., Ер., 1954; დოლიძე ი., ქსე, ტ. 7, გვ. 277-278, თბ., 1984 Robert W. Thomson. The Lawcode (Datastanagirk') of Mxit'ar Goš. — Rodopi, 2000 ↑ Robert W. Thomson. The Crusaders through Armenian Eyes // The Crusades from the Perspective of Byzantium and the Muslim World / Edited by Angeliki E. Laiou and Roy Parviz Mottahedeh. — Dumbarton Oaks, 2001. — P. 80.
გომბეშო (პერსონაჟი)

გომბეშო (მორტიმერ ტოინბი) — Marvel Comics-ის სუპერბოროტმოქმედი, იქს-ადამიანების მტერი. შექმნილია მწერალი სტენ ლისა და მწერალი/ილუსტრატორი ჯეკ კირბის მიერ. პირველად გამოჩნდა კომიქსში შემზარავი იქს-ადამიანები #4 (1964 წლის მარტი). გომბეშო სუსტი, კუზიანი მუტანტია, რომელსაც აქვს გრძელი ენა და ფლობს ზეადამიანური ხტომის უნარს. სამოციანი წლების ბოროტი მუტანტების საძმოში გომბეშო მაგნეტოს მსახურია. საბოლოოდ, იგი ხელმძღვანელი ხდება საძმოს საკუთარი ვარიანტისა, რომელიც რეალურად წვრილმანი დანაშაულების ჩადენით უფროა დაკავებული, ვიდრე მუტანტების განთავისუფლებისათვის ბრძოლით. 2000 წლის სრულმეტრაჟიან ფილმში იქს-ადამიანები, რეი პარკმა განასახიერა გომბეშოს განსხვავებული ვარიანტი, რომელიც კადნიერი და სარკაზმულია. მისი ზეადამიანური სისწრაფე და კედელზე-ცოცვის უნარი მას ზოგიერთ იქს-ადამიანთან ათანაბრებს. ყოველივე ამან გავლენა იქონია კომიქსების წიგნებზე, ვინაიდან 2000 წლის შემდგომ გამოცემულ კომიქსებში გომბეშო რეი პარკის ვარიანტს უფრო ემსგავსება, ვიდრე ორიგინალს. გომბეშო Marvel-ის სამყაროს ვიკიში
დონალდ მაკლაფლინი

დონალდ მაკლაფლინი (ინგლ. Donal McLaughlin) (დ. 18 დეკემბერი, 1875 ― გ. 16 იანვარი, 1978) — ამერიკელი არქიტექტორი, რომელმაც დიდი როლი ითამაშა გაეროს დროშის შემუშავებაში. მაკლაფლინი დაიბადა ცინცინატიში. 1904 წელს ის ჩავიდა ნიუ-იორკში, არქიტექტურის შესასწავლად. იქ მუშაობისას ის სპეციალიზირდა ბანკების დიზაინზე. მაკლაფლინი სწავლობდა იელის უნივერსიტეტში. 1933 წელს მან მიიღო არქიტექტურის ბაკალავრის ხარისხი. ის მუშაობდა აშშ-ის ეროვნული პარკების სამსახურში. შემდეგ კი ნიუ-იორკში, ინდუსტრიული დიზაინის კომპანიაში. მეორე მსოფლიო ომის დროს მაკლაფლინი მუშაობდა სტრატეგიული სამსახურების სამმართველოში. მისი ჯგუფი იყენებდა ვიზუალურ დიზაინს ადვილად გასაგები ინფორმაციის წარმოსადგენად. ამავე ჯგუფმა შეიმუშავა სასამართლოს დარბაზის დიზაინი, რომელშიც იმართებოდა ნიურნბერგის პროცესი. 1945 წლის სან-ფრანცისკოს კონფერენციის ორგანიზატორებს უნდოდათ ლოგო, რომელიც გამოისახებოდა სამკერდე ნიშანზე, დელეგატების იდენტიფიცირებისათვის. აშშ-ის სახელმწიფო მდივანი მიხვდა, რომ დროებითი ლოგო შეიძლებოდა გაეროს მუდმივ ემბლემად ქცეულიყო. მან ჩამოაყალიბა კომიტეტი, რომელმაც შეიმუშავა ემბლემა - ფოთლებით გარშემორტყმული მსოფლიოს რუკა - დონალდ მაკლაფლინის დიზაინის მიხედვით. მაკლაფლინმა და მისმა ჯგუფმა შესთავაზეს 9 განსხვავებული ვერსია. არჩეული ვარიანტი უნდა დატეულიყო 1 1/16 ინჩის დიამეტრის მქონე წრის ფორმის სამკერდე ნიშანზე. მაკლაფლინი გარდაიცვალა 102 წლის ასაკში, 1978 წლის 16 იანვარს.
ბუშის დოქტრინა

ბუშის დოქტრინა (ინგლ. The Bush Doctrine), ფრაზა, რომელიც აღწერს აშშ-ის ყოფილი პრეზიდენტი ჯორჯ უ. ბუშის საგარეო პოლიტიკის პრინციპებს. თავდაპირველად ეს ფრაზა უფრო ზოგადად აღწერდა აშშ-ის პოლიტიკას, რომლის მიხედვით მას უფლება ჰქონდა აგრესიულად დაეცვა თავი ქვეყნებისგან, რომლებიც იფარავდნენ ან დახმარებას უწევდნენ ტერორისტულ ჯგუფებს, და რომელიც გამოყენებულ იქნა 2001 წელს ავღანეთში შეჭრისას. მოგვიანებით ამ დოქტრინამ მოიცვა დამატებითი ელემენტები, მათ შორის პრევენციული ომის პოლიტიკა, რომლის მიხედვით აშშ-ს უნდა დაემხო უცხო ქვეყნების რეჟიმები, რომლებიც მის უსაფრთხოებას პოტენციურად საშიშროებას უქმნიდნენ, მიუხედავად იმისა, თუ ეს საშიშროება მოცემული მომენტისთვის გარდაუვალი არ იყო; დემოკრატიის მსოფლიოში გავრცელების პოლიტიკა, განსაკუთრებით ახლო აღმოსავლეთში, როგორც ტერორიზმთან ბრძოლის სტრატეგია; და აშშ-ის სამხედრო ინტერესების ცალმხრივად განხორციელების სურვილი. ამ პოლიტიკათა ნაწილი წერილობით ჩამოყალიბდა ეროვნული უსაფრთხოების საბჭოს მიერ სახელწოდებით "შეერთებული შტატების ეროვნული უსაფრთხოების სტრატეგია" (National Security Strategy of the United States) და 2002 წლის 20 სექტემბერს გამოქვეყნდა.
სამართალი სომხური

სამართალი სომხური — ძველი სომხური სამართლის ქართული ვერსია, ვახტანგ VI-ის სამართლის წიგნთა კრებულში მესამე ნაწილად შეტანილი საკანონმდებლო ძეგლი. ვახტანგ VI-მ „მოაღებინა... ეჩმიძინით სომეხთ მეფეთა წიგნი სამართლისანი“. აქედანაა გადმოღებული ქართული ვერსიის სომხეთის კანონები. ისინი, კანონმდებლის სიტყვით, „სრულნი და უკლებელნი“ არიან. არსებითად თარგმანი თავისუფალია, არაა ზედმიწევნით სწორი, ზოგან შემოკლებულია, ზოგან კი — დანართებით დამახინჯებული, ბევრგან ქართული ტექსტი სომხურ დედანს არ შეესატყვისება. მთარგმნელს არ სცოდნია ქართული იურიდიული ტერმინოლოგია. მისი ვინაობა უცნობია (ტექსტის ენა შეიცავს ქართლური კილოს თბილისურ ქცევასა და თბილისელ სომეხთა ქართულ ჟარგონს). სომხური სამართლის ქართული ვერსია ორნაწილიანი საკანონმდებლო კრებულია. პირველია სირიულ-რომაული სამართალი (მმ. 1 - 150) — ამ ძეგლის სომხური რედაქციის გადმოქართულებული ვარიანტი (თვით სომხური რედაქცია XII საუკუნის ბოლოს შეიქმნა V საუკუნის დამლევს შედგენილ და აღმოსავლეთში მიღებულ რომაულ კანონთა საფუძველზე). მეორე ნაწილი არის ქართულად გადამუშავებული მხითარ გოშის სამართლის წიგნი (მმ. 151 - 431) XII XIII საუკუნეების მიჯნაზე შედგენილი იურიდიული კრებული, რომელიც საეკლესიო და საერო კანონდებულებებს შეიცავს. სომხურ დედანში ეს ორი ძეგლი ნაწილების აღუნიშნავად ყოფილა გაერთიანებული და ისინი ქართულადაც ასევე გადმოუღიათ, თუმცა-კი მართებული წარმოდგენა ჰქონიათ ტექსტის შედგენილობაზე. ქართული ვერსიის სომხურ კანონებს გავლენა არ მოუხდენია ვახტანგ VI-ის სამართლის წიგნთა კრებულის სხვა ნაწილებზე, კერძოდ საკუთრივ ვახტანგისეულ სჯულმდებლობაზე. „სამართალი სომხური“ შესაბამის სომხურ ტექსტებს შეუდარა და პირველად ცალკე გამოსცა ლ. მელიქსეთ-ბეგმა (1927). იგი ვახტანგ VI-ის სამართლის წიგნთა კრებულის დანარჩენ ნაწილებთან ერთად გამოაქვეყნა ი. დოლიძემ (1963). ამ კრებულის ერთ-ერთი შემადგენელი ნაწილის სახით „სამართალი სომხური“ XIX საუკუნეში ითარგმნა და ორჯერ გამოიცა რუსულად (რუსეთის სენათის სამსახურებრივი გამოცემა — Законы грузинские; ა. ფრენკელისა და დ. ბაქრაძის 1887 გამოცემა — Сборник Законнов грузинского царя Вахтанга VI). ქართული სამართლის ძეგლები, ტ. 1. ვახტანგ VI-ის სამართლის წიგნთა კრებული, ი. დოლიძის გამოც., თბ., 1963; ჯავახიშვილი ივ., ქართული სამართლის ისტორია, წგნ. 1, ტფ., 1928; ფუტკარაძე ი., ქართული საბჭოთა ენციკლოპედია, ტ. 8, თბ., 1984. — გვ. 703.
GIMP

GIMP — უფასო გრაფიკული რედაქტორი, რომელიც გამოიყენება გრაფიკული ნამუშევრების და ფოტოების დასამუშავებლად. პროგრამას აქვს ძალიან მარტივი გარეკანი და ასევე მრავალი ხელსაწყო. მისი საშუალებით შეძლებთ შექმნათ (ან დაამუშავოთ) თქვენთვის სასურველი გრაფიკული ნამუშევარი: შეუვცალოთ ზომა, გააქროთ ან გაუკეთოთ სასურველი ნაკვეთები. ასევე მას მოყვება პლაგინები და უამრავი ფუნჯები. ასევე შეგიძლიათ მათი გადმოწერა და გამოყენება. არ საჭიროებს დიდ კომპიუტერულ მონაცემებს. მასში შექმნილ ნამუშევარს შეინახავთ მრავალი ფორმატით, GIMP ასევე გამოიყენება GIF ფორმატის ანიმაციების შესაქმნელად. მას ხშირად იყენებნ Adobe Photoshop–ის ნაცვლად რადგან ის არის უფასო. "GIMP" პროექტი დაიწყო 1995 წელს და მისი ავტორები იყვენე "Spencer Kimball" და "Peter Mattis", ახლა ის წარმოადგენს "GNOME" ს ერთ ერთ წარმატებულ პროექტს.
შეხვედრა მთაში (ფილმი)

შეხვედრა მთაში — 1966 წლის ქართული ფილმი, რომლის რეჟისორია ნიკოლოზ სანიშვილი, ხოლო მთავარ როლებს ასრულებენ ლეილა აბაშიძე და თენგიზ არჩვაძე. ყურადღება!  ქვემოთ მოყვანილია სიუჟეტის და/ან დასასრულის დეტალები. ხევსურეთში ფილმს იღებენ. მთიელთა ჩვევებს უკეთ რომ ეზიაროს, მთავარი როლის შემსრულებელი, ესტრადის პოპულარული მომღერალი, ლალი მინდელი სოფელში ხევსურულად გადაცმული, ცხენზე ამხედრებული დადის. იგი შემთხვევით ინჟინერ ვახტანგს შეეჩეხება და თავს ხევსურ მზევინარად გააცნობს. როლში შესული, ვახტანგს დაარწმუნებს, რომ ლალი მინდელი მისი ტყუპი დაა... მზევინარით მოხიბლული ვახტანგი მზად არის მისი გულისთვის ხევსურეთში გადასახლდეს. ლალი მიხვდება, რომ ორმაგ თამაშში სახიფათოდ შესტოპა, მას თავის კონცერტზე დაპატიჟებს და სცენაზე მზევინარად გადაცმული გამოვა. ვახტანგი მიხვდება, რომ ნიჭიერი მსახიობი, ლალი მინდელი შეჰყვარებია და თავის გულუბრყვილობაზე გაეღიმება.
ნიკოლოზ სანიშვილი

ნიკოლოზ სანიშვილი (დ. 24 დეკემბერი, 1902, ქუთაისი — გ. 26 ოქტომბერი, 1995) — ქართველი რეჟისორი და სცენარისტი, საქართველოს სახალხო არტისტი (1964). დაიბადა 1902 წლის 24 დეკემბერს ქუთაისში. დაამთავრა ბალანჩივაძის სახელობის მუსიკალური სასწავლებელი. 1921–1924 წლებში სწავლობდა თბილისის სახელმწიფო უნივერსიტეტის ელექტრო–მექანიკურ ფაკულტეტზე, 1923 წელს სწავლობდა სახალხო განათლების კომისარიატთან არსებულ კინომსახიბოთა სკოლაში. მან 1931 წელს დამოუკიდებლად გადაიღო დოკუმენტური ფილმი „ნავთობის ხუთწლედის ბოლშევიკები“. 1932 წელს გადაიღო ფილმი „უდაბნო“. 1960 წელს სლოვაკ კინემატოგრაფისტებთან ერთად გადაიღო ფილმი — „შეწყვეტილი სიმღერა“. მეუღლე - გალინა კრავჩენკო - მუნჯი კინოს ვარსკვლავი, რსფსრ დამსახურებული არტისტი (1980) შვილი - კარინა (1937-2012), მსახიობი 1964 — საქართველოს სსრ სახალხო არტისტი 1966 — საპატიო ნიშნის ორდენი ჩეხოსლოვაკიის შრომის ორდენი 1932 — „უდაბნო“ 1946 — „დავით გურამიშვილი“ 1949 — „ბედნიერი შეხვედრა“ 1950 — „გაზაფხული საკენში“ 1954 — „ისინი ჩამოვიდნენ მთიდან“ 1956 — „აბეზარა“ 1957 — „ქალის ტვირთი“ 1960 — „შეწყვეტილი სიმღერა“ 1962 — „თოჯინები იცინიან“ 1964 — „ხევისბერი გოჩა“ 1966 — „შეხვედრა მთაში“ 1968 — „განგაში“ 1970 — „ჩერმენი“ 1971 — „დაისი“ 1972 — „ჩარი რამა“ 1974 — „ღამის ვიზიტი“ 1975 — „ჩიტის რძე“ 1977 — „სიცოცხლე ერმილეს“ 1980 — „სახლი ლესნაიაზე“ 1985 — „მევლუდი“ 1932 — „უდაბნო“ 1946 — „დავით გურამიშვილი“ 1950 — „გაზაფხული საკენში“ 1954 — „ისინი ჩამოვიდნენ მთიდან“ 1957 — „ქალის ტვირთი“ 1960 — „შეწყვეტილი სიმღერა“ 1964 — „ხევისბერი გოჩა“ 1966 — „შეხვედრა მთაში“ 1968 — „განგაში“ 1970 — „ჩერმენი“ 1971 — „დაისი“ 1972 — „ჩარი რამა“ 1985 — „მევლუდი“ 1929 — „უკანასკნელი საათი“ 1927 — „მთის კანონი“ (დოლგათი – ისმაილის მეგობარი) 1925 — „შუქურას საიდუმლოება“ (მებადური) 1925 — „წარსულის საშინელებანი“ 1925 — „ათასის ფასად“ ("დაჰკრა ჟამმა") ნიკოლოზ სანიშვილი — საქართველოს ბიოგრაფიული ლექსიკონი ეროვნული ფილმოგრაფია — ნიკოლოზ სანიშვილი ნიკოლოზ სანიშვილი — კინოფილმების ინტერნეტ მონაცემთა ბაზა (ინგლისური)